નારણપુરાની ગ્રીનબેલ્ટની જમીનમાં ટીપી ૨૯નો ડ્રાફ્ટ બન્યો હતો તે વખતે અંદાજે બે વર્ષ પહેલાં FP ૬૩૦માં સેલ ફોર કોમર્શિયલ અને FP ૬૨૦ સેલ ફોર રેસિડેન્સિયલનું રિઝર્વેશન મુકાયું હતું વખતે અહીં અડીને આવેલા ફાઇનલ પ્લોટમાં પ્રેરણા રાજવી એરપ્લાઇન નામની બાંધકામ સ્કીમના પ્લાન મંજૂર કરાયા હતા પણ પાછળથી બિલ્ડર દ્વારા રિવાઇઝડ પ્લાનની દરખાસ્ત મૂકી હતી તે વખતે તત્કાલીન ડે. ટીડીઓ તરીકે ચૈતન્ય શાહ હતા તેમણે ફાઇનલ પ્લોટના કબજા કરાર સહિતના દસ્તાવેજોની માગણી કરી હતી જેમાં કબજા સોંપાણીના દસ્તાવેજોમાં તેમના અનુગામી તત્કાલીન ઇન્ચાર્જ ડે.ટીડીઓ એચ.આર. શાહ (હાલ નિવૃત્ત)ની સહી પણ હતી અન્ય સર્વેયર સહિત કોઈ અધિકારીની સહી હતી નહીં. જેથી તે વખતે મુકાયેલાં રિવાઇઝડ પ્લાનને નામંજૂર કરાયાં હતા પણ બિલ્ડર દ્વારા રિવાઇઝડ પ્લાન પ્રમાણે સ્થળ ઉપર બાંધકામ શરૂ કરાયું હતું જેમાં SFCના હેતુવાળા FP ૬૩૦માં પણ બાંધકામ શરૂ કરી દેવાયું હતું તે વખતે કોઈપણ અધિકારીએ બિલ્ડર સામે કાર્યવાહી કરવાની હિંમત દાખવી ન હતી એ પછી તો એક ડઝનથી વધુ અધિકારીઓ એવા હતા કે, જેઓને બે વર્ષ સુધી અહીં ગેરકાયદે બાંધકામ થઈ રહ્યું છે તેવું જાણમાં હોવા છતાં કાર્યવાહી કરી ન હતી.